    “Báyìí ni bàbá mi sọ, nígbà tí ó dákẹ́ èmi náà bẹ̀rẹ̀ sí ọ̀rọ̀ i sọ mo ní: À! Bàbá mi, bí ẹ ti sọ̀rọ̀ jú, ẹ dẹ́rù bà mí lọ́pọ̀lọpọ̀, bí ikú bá jẹ́ aláàánu kò gbọdọ tíì ṣe bẹ́ẹ̀ mú yín lọ. Gbogbo ayé yín, èmi lẹ fi sìn. Gbogbo ohun ìní yín, èmi lẹ fi tọ́jú, kò sì sí nǹkan tó kù lóde ayé yìí tí ẹ kò fi kẹ́ mi. Amodi ní ìjọ́sí ń kọ́:- ọ̀nà wo ni n bá fi wà lóde ayé lónìí bí kò bá sí ẹ̀yín? A! Àmọ́di ńlá tí ó ń fẹ́ pa mí! – Tí òtútù ń pa mí,tí òógùn ń bò mí, igbá àyà mi rí gelete, inú mi ri ringinndin, ẹ̀rẹ̀kẹ́ mi ri jèkètè, eegun àyà mì ri kẹẹrẹ, orí mi ri palagun, egungun ìhà mi hàn ketekete, iṣan ara mi ri wọ́gọwọ̀gọ bí gbòǹgbò ojú ọ̀nà, ojú mi ri kuọkuọ bi eléèku, ẹsẹ téru, irun orí mi dàbí irun ara ajá eléèku, ẹsẹ mi rí tín-ín rín bí ṣaṣara ọwọ̀, ara mi ń wá rìrì bí àlòkù mọ́tò, mò ń mì fúkéfúké bí rọ́bà kẹ̀kẹ́ ara mi sì ń funfun bí ara aláboyún obìnrin : ìbànújẹ́ dé bá àwọn ará ilé wa, wọn ń sá kiri gọ́lọ́gọ́lọ́ bí ẹja inú omi, àwọn ènìyàn wa doríkodò bí ìmọ̀ ọ̀pẹ, ìyá mi ń rìn ká tìrònútìrònú, ilé wa sì dákẹ́ minimini bí ọ̀gànjọ́ òru.
    “Bayii ni baba mi so, nigba ti o dake emi naa bere si oro i so mo ni: A! Baba mi, bi e ti soro ju, e deru ba mi lopolopo, bi iku ba je alaaanu ko gbodo tii se bee mu yin lo. Gbogbo aye yin, emi le fi sin. Gbogbo ohun ini yin, emi le fi toju, ko si si nnkan to ku lode aye yii ti e ko fi ke mi. Amodi ni ijosi n ko:- ona wo ni n ba fi wa lode aye lonii bi ko ba si eyin? A! Amodi nla ti o n fe pa mi! – Ti otutu n pa mi,ti oogun n bo mi, igba aya mi ri gelete, inu mi ri ringinndin, ereke mi ri jekete, eegun aya mi ri keere, ori mi ri palagun, egungun iha mi han ketekete, isan ara mi ri wogowogo bi gbongbo oju ona, oju mi ri kuokuo bi eleeku, ese teru, irun ori mi dabi irun ara aja eleeku, ese mi ri tin-in rin bi sasara owo, ara mi n wa riri bi aloku moto, mo n mi fukefuke bi roba keke ara mi si n funfun bi ara alaboyun obinrin : ibanuje de ba awon ara ile wa, won n sa kiri gologolo bi eja inu omi, awon eniyan wa dorikodo bi imo ope, iya mi n rin ka tironutironu, ile wa si dake minimini bi oganjo oru.